De sidste demonstranter, der var tilbage i Hongkongs parlament, har cirka klokken et natten til tirsdag lokal tid forladt bygningen efter en af de mest alvorlige kriser i bystatens nyere historie.

Ifølge BBC's korrespondent, der er inde i bygningen, så forlod de sidste demonstranter bygningen af en sideudgang.



Intet tyder på, at det kom til konfrontation mellem politi og demonstranter inde i bygningen.



Politiet er kort efter klokken et (19.00 dansk tid) i gang med gennemsøge parlamentet.



Politiet i Hongkong havde tidligt tirsdag lokal tid indledt en operation for at tilbageerobre bygningen.



Parlamentet blev mandag aften stormet af flere hundrede demonstranter, der trængte ind i parlamentets sal.



Her blev flere symboler overmalet, graffiti malet på vægge og billeder revet ned fra vægge.

/ritzau/